ጠ/ሚ ኃይለማርያም ወደ ካርቱም አቀኑ
 -በዛሬው ዕለት በሚካሄደው የሱዳኑ ፕሬዚዳንት በአለ ሲመት ኢትዮጵያን ጨምሮ የሌሎች በርካታ ሀገራት መሪዎች እንደሚታደሙ ይጠበቃል።የሱዳን ውጭ ጉዳይ ሚኒስቴር እንዳስታወቀው ፕሬዚዳንት ኡመር ሃሰን አልበሽር ዛሬ በአለ ሲመታቸው በካርቱም ይካሄዳል።የሱዳን ውጭ ጉዳይ ሚኒስቴር ቃል አቀባይ አሊ አል ሳድቅም የበርካታ ሀገራት እና አለም አቀፍ ተቋማት መሪዎች በበአለ ሲመቱ ላይ እንዲገኙ የቀረበላቸውን ግብዣ እንደተቀበሉት ተናግረዋል።ሱዳንን ላለፉት 25 አመታት የመሩት አል በሽር ባለፈው ሚያዝያ ወር በተካሄደው ፕሬዚዳንታዊ ምርጫ ከተሰጠው ጠቅላላ ድምፅ 94 በመቶውን በማግኘት ተፎካካሪያቸውን በሰፊ ልዩነት ማሸነፋቸው ይታወሳል።(ኤፍ.ቢ.ሲ)